13 Voices

13 Voices, Sum 41 կանադական պանք-ռոք խմբի վեցերորդ ստուդիական ալբոմ։ Ալբոմը լույս է տեսել 2016 թվականի հոկտեմբերի 7-ին։ Դա Chuck (2004) առաջին ալբոմն է, որը ձայնագրվել է կիթառահար Դեյվ Բեկշի մասնակցությամբ, ինչպես նաև առաջին ալբոմը Ֆրենկ Զումմոյի հետ, որը 2015 թվականին փոխարինեց Սթիվ Ջոզին։ Բացի այդ, դա առաջին Sum 41 ալբոմն է, որը ձայնագրվել է 5 հոգանոց կազմով՝ Թոմ Թակերի և Դեյվ Բեկշի հետ մեկտեղ։ 2016 թվականի մայիսին խումբը հայտարարեց Hopeless Records ստուդիայի հետ մեկտեղ քրաուդֆանդինգային նախագիծ սկսելու մասին։

Ալբոմի ստեղծում 
2012 թվականի նոյեմբերին խմբի մասնակիցները հայտարարեցին այն մասին, որ ընդմիջում են կատարում համերգային գործունեության մեջ, որպեսզի ավելի լավ կենտրոնան նոր ձայնագրությունների աշխատանքի վրա։ 2013 թվականի ապրիլի 18-ին թմբուկահար Սթիվ Ջոզը իր Ֆեյսբուքյան էջում հայտնեց, որ լքում է խումբը։ 2014 թվականի փետրվարի 7-ի իր հարցազրույցում Դերիկը հայտնեց, որ նոր երգերը կհայտնվեն «շուտով»։ Խմբի վեցերորդ ստուդիական ալբոմը պետք է դառնար առաջին ալբոմը, որի ձայնագրությանը մասնակցել են միայն երկու հոգի խմբի «օրիգինալ» կազմից՝ Դերիկը և Քոուն։

2014 թվականի մայիսին իր պաշտոնական կայքում Դերիկը պատմեց այն առողջական խնդիրների մասին, որոնք նա ստիպված էր հաղթահարել երկարամյա ալկոհոլի չարաշահման պատճառով։ Նա նաև հայտարարել է իր սեփական վերականգնման մասին և այն մասին, որ նա մի քանի գաղափարներ ունի նոր երգերի համար և որ խումբը շուտով կսկսի նոր ալբոմ ձայնագրել։ 2014 թվականի հունիսին Դերիկը հայտնեց իր Ֆեյսբուքյան էջում, որ սկսվել է ալբոմի ձայնագրությունը իր տնային ստուդիայում։ 2015 թվականի մարտի 19-ին խմբի Ֆեյսբուքյան էջում հայտնվեց կարճ վիդեո, որտեղ երգվում էր նախկինում անհայտ երգ, ինչը և վկայեց այն մասին, որ նոր նյութի պատրաստումը իսկապես գործընթացի մեջ է գտնվում։

2015 թվականի հուլիսի 9-ին Sum 41 խումբը հայտարարեց քրաուդֆանդինգային ընկերության բաց թողնման մասին PledgeMusic կայքում՝ երկարատև դադարից հետո միջոցներ հավաքելու և նոր ալբոմ ձայնագրելու համար։

2015 թվականի հուլիսի 23-ին Alternate Press Music Awards ելույթ ունենալու ժամանակ, որը նշանավորվեց խմբի բեմ վերադառնելով, հայտարարվեց Դեյվ Բեկքշի վերադարձի մասին։ Դրանից հետո հարցազրույցի ժամանակ Դեյվը և Դերիկը հաստատեցին, որ Բեկշը վերադառնում է կազմ և կմասնակցի ապագա ալբոմի ձայնագրությանը։ 2015 թվականի դեկտեմբերի 26-ին խմբի ինստագրամում երկու ձայնագրություններ հայտնվեցին, որոնք հայտարարում էին ներ երգերի մասին, 2016 թվականի հունվարի 1-ին Դերիկը հայտարարեց, որ ալբոմի մասին մանրամասները շուտով կլինեն խմբի էջերում և սոցիալական կայքերում։

2016 թվականի ապրիլի 19-ին Ուբիլին սոցիալական կայքերում հայտարարեց, որ ալբոմի վրա աշխատանքը դադարեցված է։ 2016 թվականի մայիսին հայտարարվեց պայմանագրի ստորագրման մասին Hopeless Records լեյբլով ալբոմի թողարկման մասին։ 2016 թվականի հունիսի 1-ին տեղեկություն հայտնվեց 2016 թվականի աշնանը թողարկվելու մասին։

Ռելիզ 
2016 թվականի հունիսի 6-ին հայտնի դարձավ, որ Sum 41 խմբի վեցերորդ ստուդիական ալբոմը ստացավ «13 Voices» անվանումը։ Հայտարարվեց ռելիզի պաշտոնական ամսաթիվը՝ 2016 թվականի հոկտեմբերի 7։

Սինգլներ 
2016 թվականի հունիսի 28-ին ցանցում հայտնվեց չորս տարվա մեջ առաջին սինգլը «Fake My Own Death» անունով։ Երգը ազատ է վաճառքի և ներբեռնման համար iTunes, Amazon.com և այլ ծառայություններում, որոնք կապված են երաժշտական դիստրիբուցիայի հետ։ Երգի ռելիզի հետ մեկտեղ հայտնվեց նաև տեսահոլովակը։

2016 թվականի սեպտեմբերի 29-ին ալբոմի թողարկումից 2 շաբաթ առաջ, խումբը թողարկեց ևս մեկ նոր երգ «God Save Us All (Death To Pop)»։ Ավելի ուշ Hopeless Records երգի Յություբյան էջում տեսահոլովակ հայտնվեց։

Երգացանկ

Ձայնագրման մասնակիցներ 

Sum 41
 Դերիկ Ուբիլի - ռիթմ կիթառ, ստեղնաշարային գործիքներ, վոկալ
 Դեյվ Բեկշ - սոլո կիթառ,
 Թոմ Թակեր - սոլո կիթառ,
 Ջեյսոն ՄակՔեյսլի - բաս կիթառ,
 Ֆրենկ Զումմո - հարվածային գործիքներ

Շքերթներ

Ծանոթագրություններ

Արտաքին հղումներ 
 Официальный сайт группы

2016 ալբոմներ
Անգլալեզու ալբոմներ